Nokkur af stærri innflutningsfyrirtækjum landsins hafa falast eftir upplýsingum frá Samkeppniseftirlitinu um sátt þess við Eimskip, sem birt var um miðjan júní.
Í umræddri sátt viðurkenndi Eimskip alvarleg brot á samkeppnislögum. Brotin fólust í samráði við keppinautinn Samskip, meðal annars um skiptingu markaða eftir stærri viðskiptavinum og um álagningu gjalda og afsláttarkjör í flutningaþjónustu. Þess má geta að rannsókn á þætti Samskipa stendur enn og fyrirtækið hefur ekki viðurkennt samkeppnisbrot.
Upplýsingabeiðnin snýr að því hvort upplýsingar um viðkomandi fyrirtæki komi fram í gögnum rannsóknar Samkeppniseftirlitsins á samráði skipafélaganna. Farið er fram á aðgang að gögnum málsins í heild sinni, en til vara þeim gögnum sem varða einstaka fyrirtæki.
Páll Rúnar M. Kristjánsson lögmaður hjá Magna lögmönnum segir að sektin sé sú stærsta sem fyrirtæki hefur greitt vegna samkeppnislagabrota. Upphæðin gefi til kynna að brotið hafi verið mjög alvarlegt og fyrirtækin skoði því bótarétt sinn gagnvart hinum brotlegu.
Ef samráðið hefur tekið til ákveðinna fyrirtækja í þeim tilgangi að halda uppi verðinu til þessara fyrirætkja þá kunna þau fyrirtæki að eiga bótarétt. Þau hafa borgað hærra verð vegna þessa samráðs.
Vilja þarafleiðandi athuga hvort þau eigi skaðabótakröfu í kjölfarið á þessu